בכור יעקב יעבץ

הרב בכור יעקב יעבץ (נפטר ב-א' בחשוון ה'תרל"ה; 1874) היה רב, דרשן ומלמד באזמיר ובירושלים. מחבר ספר צור יעקב.

ביוגרפיה

נולד לזינבול ולרבי חיים משה יעבץ, מצאצאי הרב ברזילי יעבץ. למד בישיבת בית יעקב רבי באזמיר אצל הרב חיים פאלאג'י, שמזכיר אותו כאחד מגדולי תלמידיו ומכנה אותו . בישיבה למד יחד ומול הרב אברהם פאלאג'י, והעיד על עצמו כי לא יצא מבית המדרש מיום ראשון ועד שבת. אביו החזיק אותו "בגופו ובממונו" היה עמיתו בתורה של הרב חיים בנימין פונטרימולי, המביא דברי תורה בשמו. החבי"ף מינהו לרב מלמד בישיבה, שם העמיד תלמידים הרבה, והעידו עליו כי אהבם כאהבתו את בניו. גיסו היה ברוך יעבץ. בנו, חיים משה נפטר בצעירותו עוד בחיי אביו, שהספידו. הרב יעקב מעיד כי לא היו לו הרבה ספרים לפניו בעת כתיבת חיבורו.

עלה לארץ ישראל, והשתקע בירושלים. נקבר בבית הקברות היהודי בהר הזיתים בא' חשון ה'תרל"ה. על קברו נכתב "בכו בכה להאי שופרא דבלת בארעא הח' הרב המו' מרביץ תורה בתלמידים בעל ספר צור יעקב המ' בכור יעבץ זצ"ל"

חיבוריו 
 ספר צור יעקב (אזמיר תרכ"ו), ובו דרושים על סדר פרשיות התורה, וכן דרוש "בכי אבל משה" להספד על בנו יחידו שנפטר. לווה כסף רב כדי לעמוד בעלויות הדפסת הספר.
 עדת יעקב - חידושי הלכות ואגדות על קצת מסכתות. בשער ספרו צור יעקב הוא מביע תפילתו להדפיס את ספרו זה, אך לא זכה לכך והספר נותר בכת"י.

לקריאה נוספת 
 הרב אברהם פלאג'י, אברהם את ידו, דרוש ו' לשמועות.

קישורים חיצוניים 

 .

 יעקב יעבץ, ברטיס נפטר באתר 'מרכז מידע הר הזיתים'.
 .

הערות שוליים 

אנשי עליות קדומות לארץ ישראל
רבנים: אחרונים
איזמיר: רבנים
האימפריה העות'מאנית: רבנים
רבנים טורקים
מחברי ספרי דרוש
נפטרים ב-1874
יהודים הקבורים בהר הזיתים: חלקת הספרדים
ישיבת בית יעקב רבי (איזמיר)
עולים לארץ ישראל בשנים 1800–1881